| Burbiškių piliakalnis |
| --- |
| Burbiškių piliakalnis nuo papilio |
| 

Burbiškių piliakalnisBurbiškių piliakalnis

 |
| Koordinatės  | 

|  |
| --- |
| 55°39′05″ š. pl. 22°16′50″ r. ilg.﻿ / ﻿55.65139°š. pl. 22.28056°r. ilg.﻿ / 55.65139; 22.28056Koordinatės: 55°39′05″ š. pl. 22°16′50″ r. ilg.﻿ / ﻿55.65139°š. pl. 22.28056°r. ilg.﻿ / 55.65139; 22.28056 |

 |
| Vieta | Šilalės rajonas |
| Seniūnija | Laukuvos seniūnija |
| Aukštis | I - 12-15, II - m |
| Plotas | I - 100 x 40-50, II - 100 x 120 |
| Priešpilis | gyvenvietė |
| Naudotas | I tūkstantmečio pabaiga - II tūkstantmečio pradžia |
| Žvalgytas | 1955 |
| Tirtas | 1955 m. |

**Burbiškių piliakalniai** (A700KP) – du piliakalniai Šilalės rajono savivaldybės teritorijoje, prie Burbiškių kaimo, Varnių regioniniame parke, prie šiaurės vakarinių Paršežerio krantų.

Pietrytinis piliakalnio šlaitas
Šiaurinis piliakalnio šlaitas ir ženklas
Burbiškių piliakalniai pasiekiami važiuojant keliu  **4118**  Laukuva–Vaitkaičiai–Varniai , Vaitkaičiuose I pasukus į dešinę (pietryčius) ir pavažiavus 1 km (yra už sodybos dešinėje (pietvakariuose), priekyje).

Piliakalniai
------------

Pirmasis piliakalnis, **Pilies kalnas**, yra į vakarus nuo Paršežerio ežero. Stačiašlaitę 15–20 m aukščio kalvą iš pietų ir šiaurės juosia pelkėta žemuma, šiaurės vakaruose yra žemesnė aukštuma. Aikštelė pietryčių – šiaurės vakarų kryptimi 100 x 40–50 m dydžio su kiek įdubusiu viduriu. Ją ariant rasta akmeninių kirvių, įvairių metalinių dirbinių. Išorinių įtvirtinimų liekanos greičiausiai sunaikintos ariant. Aikštelės 2 m aukščio šiaurės vakarinis šlaitas leidžiasi į 20 m pločio terasą, kurios 2 m aukščio šiaurės vakarinis šlaitas vėl leidžiasi į kitą 6 m pločio terasą 2 m aukščio išoriniu šlaitu. Paviršius dirvonuoja.

Papilys (Burbiškių piliakalnis II) nuo piliakalnio
Antrasis piliakalnis (tiksliau – papilys), **Paršpilio kalnas** yra į pietryčius nuo pirmojo, už Melnyčios upelio. Kalva žema, juosiama pelkių, su ovalia 100 x 120 m dydžio lygia aikštele. Kultūrinis sluoksnis ryškus. Rastas akmeninis galąstuvas, žiestų puodų šukių, apdegusio molio tinko gabalų. Vakarinėje papėdėje, 8 m žemiau aikštelės iškastas 3 m pločio, 0,5 m gylio griovys, už kurio supiltas 1,5 m aukščio, 7 m pločio pylimas. Papilio šlaitai vidutinio statumo, 8-12 m aukščio. Paviršius dirvonuoja.

400 m į vakarus nuo jų stūkso aukščiausia apylinkių kalva **Sargakalnis**. Jo kultūrinis sluoksnis neryškus.

600 m į šiaurės rytus nuo piliakalnio yra V–XI a. senkapis (Burbiškių kapinynas). 1 km į šiaurės rytus nuo piliakalnių, tarp Pašežerio ir Lukšto ežero yra Sietuvos kūlgrinda.

Ženklas, žymintis Burbiškių piliakalnį II

Tyrimai
-------

XX a. pradžioje piliakalnius žvalgė Liudvikas Kšivickis. Piliakalnių kompleksinius žvalgomuosius archeologinius tyrimus 1948 m. ir 1964 m. atliko Lietuvos istorijos institutas. Radinius saugo Lietuvos nacionalinis muziejus.

Burbiškių piliakalnis XX a. pradžioje

Istorija
--------

XIV a. kryžiuočių karo kelių aprašymuose (1385–1395 m.) minima žemaičių pilis *Parsepil*, stovėjusi Medininkų žemėje.
Taip pat minima ir į šiaurę nuo piliakalnio buvusi Sietuvos kūlgrinda.

|  |
| --- |
| Aplinkiniai piliakalniai |
|  | Šiuraičių piliakalnis 8 km | Getautės piliakalnis 27 km | Girgždūtė 15 km  Moteraičio piliakalnis 20 km |  |
|  |  | Medvėgalis 9 km |
| Treigių piliakalnis 5 km | Padievyčio piliakalnis 7 km  Rūbaičių piliakalnis 12 km | Bilionių piliakalnis 6 km  Gedminiškės piliakalnis 12 km |

Šaltiniai
---------

1. ↑  „Objekto Nr. 23906 išsamus aprašymas". Lietuvos Respublikos kultūros vertybių registras.
2. ↑  „Objekto Nr. 3324 išsamus aprašymas". Lietuvos Respublikos kultūros vertybių registras.
3. ↑  Vytautas Daugudis. *Burbiškių piliakalnis*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003
4. ↑  *Burbiškių piliakalnis*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 307

* Lietuvos TSR archeologijos atlasas. V. 1975. t.2
* Kultūros paminklų enciklopedija. V. 1998.

Nuorodos
--------

* Lietuvos piliakalnių atlasas Archyvuota kopija 2009-04-18 iš Wayback Machine projekto.
* Burbiškių piliakalnis